3.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

01.04.2025. nolikumam Nr.DIKS-25-30-nos

“27.Rīgas skolēnu spēļu nolikums”

**Sacensību IELU BASKETBOLS 3x3 nolikums**

1. Sacensības notiek **2025.gada** **8.maijā Grīziņkalna sporta kompleksā**, sacensību sākums **plkst. 11.00**.
2. Sacensības notiek divās vecuma grupās, atsevišķi **zēniem un meitenēm**:
   1. 2010. – 2009.gadā dzimušie;
   2. 2008. – 2005.gadā dzimušie.
3. Līdz **2025.gada 28.aprīlim** jāiesniedzSkolu komandu iepriekšējie pieteikumi (4.pielikums), nosūtot elektroniski uz e-pastu skolenuspeles@ghetto.lv. **Pēc komandas pieteikuma iesniegšanas, nepieciešams pārliecināties, ka tas ir reģistrēts, saņemot apstiprinājuma e-pastu.**
4. Katrai Skolai ir tiesības pieteikt **ne vairāk kā vienu komandu.**
5. Sacensību grafiks un spēļu sistēma tiks paziņoti 2025.gada 30.aprīlī plkst. 15.00, nosūtot elektroniski uz Skolu e-pastiem. Pēc paziņošanas **izmaiņas vai papildinājumi netiks veikti.**
6. Sacensību kārtība un norise:
   1. sacensības notiek pēc FIBA3x3 un Ghetto Basket izveidotajiem sacensību noteikumiem, **laukumā trīs spēlētāji, komandā var pieteikt četrus spēlētājus**;
   2. sacensību kārtību un sistēmu nosaka atkarībā no pieteikto komandu skaita;
   3. par uzvaru komanda saņem trīs punktus, par neizšķirtu divus punktus un par zaudējumu vienu punktu, neierašanās gadījumā komanda saņem nulle punktus;
   4. apakšgrupu turnīru un izslēgšanas turnīru pirmo kārtu spēles ilgst līdz brīdim, kad viena komanda guvusi vismaz 11 punktus, sasniedzot divu punktu pārsvaru (11:9, 12:10, 13:11 utt.) vai 21 punktam;
   5. noteikumu pārkāpumus fiksē uzbrucējs, pret kuru tiek pārkāpti noteikumi. Ja uzbrukumā ir vairāk kā divi pārkāpumi, tad uzbrūkošā komanda pēc otrā drīkst mest soda metienu;
   6. priekšsacīkšu grupā augstāku vietu ieņem komanda ar lielāku uzvaru skaitu. Ja divām komandām ir vienāds uzvaru skaits, tiek ņemts vērā savstarpējās spēles rezultāts;
   7. ja trijām vai vairāk komandām ir vienāds uzvaru skaits (arī savstarpējo spēļu uzvaru skaits), tad augstāku vietu ieņem komanda, kura apakšgrupas turnīrā guvusi vairāk punktu;
   8. ja visi trīs rādītāji ir vienādi, augstāku vietu ieņem komanda, kurai ir vairāk reitinga punktu, uzsākot turnīru;
   9. komandu spēlētājiem laukumā jāierodas vienādās formās;
   10. ja komanda neievēro nolikumā noteiktās prasības, komanda tiek diskvalificēta.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

Vanaga 64026842